**FELADAT-ELLÁTÁSI ELŐSZERZŐDÉS**

(a továbbiakban: Előszerződés)

mely létrejött egyrészről ***Bátaszék Város Önkormányzata*** (7140 Bátaszék, Szabadság u. 4., képviseli: ***dr. Bozsolik Róbert*** polgármester) mint Megbízó,

másrészről ***az „EVANDI-MED” Egészségügyi és Szolgáltató Kft.*** (7100 Szekszárd, Csaba u. 13. I/4., képviseli: dr. Galambos Éva) - mint Megbízott - között

(a továbbiakban együtt: Szerződő Felek) között az alulírott helyen és napon, az alábbi feltételekkel:

1. Az Előszerződés tárgya a Megbízó kötelező feladatkörébe tartozó, a Bátaszék Város Önkormányzata Képviselő- testületének az egészségügyi alapellátás körzeteinek meghatározásáról szóló 26/2016.(XII.19.) önkormányzati rendelete 1. mellékletének IV. számú háziorvosi körzetében (a továbbiakban: háziorvosi körzet) területi ellátási kötelezettséggel járó háziorvosi tevékenység teljes körű ellátására végleges feladat-ellátási szerződés megkötése.
2. Szerződő Felek kijelentik, hogy egymással határozott, 6 éves időtartamra szóló, feladat-ellátási szerződést (a továbbiakban: feladat-ellátási szerződés) kívánnak kötni a Megbízó közigazgatási területén lévő háziorvosi körzetben a jelen Előszerződés 1. pontjában rögzítettek alapján háziorvosi tevékenység ellátására. Szerződő Felek rögzítik, hogy a feladat-ellátási szerződés előreláthatólag 2025. szeptember 1. napjával lép hatályba az abban meghatározott feltételek teljesülése esetén. A Bátaszék IV. számú háziorvosi körzet tartósan betöltetlen, ellátása tartós helyettesítéssel, egészségügyi szolgálati jogviszonyban történik. A korábbi praxisjogosult dr. Sziklai Lajos elhalálozásától számított 1 év letelt, a praxisjog elidegenítésére nem került sor.
3. A Megbízott a jelen Előszerződésben vállalja, hogy a feladat-ellátási szerződés hatályba lépésének napjától feladatait a szakma szabályai szerint, a háziorvosi, házi gyermekorvosi és fogorvosi tevékenységről szóló 4/2000. (Il. 25.) EüM rendeletben foglaltaknak megfelelően, területi ellátási kötelezettséggel, a háziorvosi körzethez tartozó utcajegyzék szerinti területen ellátja. A Megbízott feladatait személyesen Dr. Galambos Éva (anyja neve:……….., lakcíme: 7100 Szekszárd, Csaba u. 13. I/4.) látja el.
4. Megbízott vállalja, hogy a feladat-ellátási szerződés aláírásáig az önálló orvosi tevékenységről szóló 2000. évi Il. törvény (a továbbiakban: Praxistörvény) szerinti praxisjogot megszerzi. Megbízott vállalja, hogy a feladat-ellátási szerződés hatályba lépéséig a tevékenysége folytatásához szükséges valamennyi hatósági engedéllyel rendelkezni fog, valamint a Nemzeti Egészségbiztosítási Alapkezelővel a jelen Előszerződés 1. pontjában megjelölt tevékenység folytatásához szükséges szerződést megköti.
5. Szerződő Felek megállapodnak, hogy a feladat-ellátási szerződésben szabályozzák a Praxistörvény 2/B. §-ában meghatározott tartalmi elemeket, a feladat ellátásának feltételeit, melynek tervezete az Előszerződés mellékletét képezi.
6. Megbízó kijelenti, hogy Megbízott a tevékenység ellátásához szükséges jogosultságát és végzettségét a Megbízó felé igazolta.
7. Megbízott tudomásul veszi, hogy a jelen Előszerződés tartalma a vonatkozó jogszabályok előírásainak megfelelően nyilvános, ennek során figyelemmel kell lenni a személyes adatok védelmére vonatkozó jogszabályi előírásokra.
8. Megbízott kijelenti, hogy a nemzeti vagyonról szóló 2011. évi CXCVI. törvény 3. 5 (1) bekezdés 1. b) pontja alapján átlátható szervezetnek minősül.
9. Jelen Előszerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), valamint a Praxistörvény, és az egyéb vonatkozó jogszabályok rendelkezései az irányadóak.
10. Szerződő Felek a jelen Előszerződést csak közös megegyezéssel, írásban módosíthatják. A jelen Előszerződés módosítását bármely Szerződő Fél kezdeményezheti.
11. Szerződő Felek jelen Előszerződést elolvasás és értelmezés után, mint akaratukkal mindenben megegyezőt jóváhagyólag aláírják.

***Bátaszék, 2025. június***

 **Dr. Bozsolik Róbert Dr. Galambos Éva**

 polgármester háziorvos

 Bátaszék Város Önkormányzat EVANDI-MED Kft.

 Megbízó Megbízott

1. melléklet

**FELADAT-ELLÁTÁSI SZERZŐDÉS**

**háziorvosi tevékenység ellátására**

mely létrejött egyrészről ***Bátaszék Város Önkormányzata*** (7140 Bátaszék, Szabadság u. 4., képviseli: ***dr. Bozsolik Róbert*** polgármester) mint Megbízó,

másrészről ***az „EVANDI-MED” Egészségügyi és Szolgáltató Kft.*** (7100 Szekszárd, Csaba u. 13. I/4., képviseli: dr. Galambos Éva) - mint Megbízott - között területi ellátási kötelezettséggel végzett **háziorvosi** ellátás tárgyában az alábbi feltételekkel:

1. A tevékenységért felelős, személyes ellátásra kötelezett orvos neve: ***dr. Galambos Éva*** (sz.: ……………… anyja neve: ……………..) 7100 Szekszárd, Csaba u. 13. I/4. szám alatti lakos, ***belgyógyász*** szakorvos, aki tevékenységét területi ellátási kötelezettséggel, praxisjog birtokában végzi.
2. Megbízó megbízza, Megbízott pedig elvállalja Bátaszék városban a háziorvosi feladatokat a finanszírozási alapszerződésben körülírt és az egészségügyi alapellátás körzeteinek meghatározásáról szóló 26/2016.(XII.19.) önkormányzati rendelet 1. mellékletében meghatározott, területi ellátási kötelezettséget magába foglaló IV. számú háziorvosi körzet lakossága részére.
3. Megbízott kötelezettséget vállal arra, hogy a háziorvosi feladatokat a mindenkori szakmai követelményeknek megfelelő színvonalon látja el.
4. A háziorvosi ellátás finanszírozására vonatkozó szerződést Megbízott a Nemzeti Egészségbiztosítási Alapkezelővel (továbbiakban: Egészségbiztosítási Pénztár) közvetlenül köti meg. A körzet finanszírozására biztosított összeget Megbízottnak Megbízó teljes egészében átengedi.
5. Megbízott vállalja, hogy az Egészségbiztosítási Pénztártól a háziorvosi teendők ellátására rendelkezésre bocsátott összegből a háziorvosi ellátást a mindenkor hatályos jogszabályi előírásoknak megfelelően biztosítja.
6. Megbízott tudomásul veszi, hogy a háziorvosi feladatok sürgősségi ellátására szervezett központi orvosi ügyeleti szolgálatban köteles részt venni, erről az ügyelet működtetőjével külön szerződést köt.
7. Megbízott a háziorvosi feladatok ellátásával kapcsolatos helyettesítéséről saját maga köteles gondoskodni. Legalább 3 napot meghaladó távollétét, illetve a helyettesítő orvos személyét köteles bejelenteni Megbízónak.
8. Megbízó a háziorvosi feladatok ellátása céljából a megbízott térítésmentes használatába adja a Bátaszék, Kossuth u. 54. szám alatti épületben lévő 43,91 m2 alapterületű rendelő és asszisztencia helyiséget kizárólagos, míg a betegváró és a mellékhelyiséget közös használatra, a háziorvosi feladatok ellátásához szükséges 2. melléklet szerinti felszereléssel, műszerekkel együtt a feladatok ellátásának időtartamára, térítésmentesen Megbízott rendelkezésére bocsátja. Megbízottat terheli az elektromos áram, gáz az ivóvíz- és szennyvíz díj rendelőjére eső része, melyet havonta utólag, BÁT-KOM 2004. Kft. által kiállított számla alapján köteles megfizetni.
9. Megbízott a rendelőben található 2. mellékletben felsorolt orvosi műszereket és berendezések használatáért a megbízónak térítést nem fizet.
10. Megbízott felel a 2. melléklet szerinti műszerek, berendezések, felszerelések (a továbbiakban: eszközök) rendeltetésszerű használatáért. A szükség szerinti javításokat köteles elvégeztetni, és azok költségeit viselni. Az egészségügyi alapból beszerzett eszközök – a pótlás kivételével – a megbízott tulajdonába kerülnek.
11. A külön jogszabályban előírt eszköz minimumfeltételek biztosítása Megbízott feladata, melyhez hozzájárulást Megbízó csak külön megállapodás alapján biztosít.
12. A térítésmentesen használatba adott helyiség meszelése, a nyílászárók szükség szerinti mázolása, a belső karbantartási munkák elvégeztetése (zárak, vasalások, csapok, stb. javíttatása) Megbízott feladatát képezi a költségek viselésével együtt. A közösen használt helyiségek felújítása, karbantartása Megbízó feladata.
13. Az orvosi tevékenység során keletkezett veszélyes hulladék tárolását és szükség szerinti szállítását Megbízó végzi.
14. A háziorvosi teendők ellátásához szükséges mindennemű - e szerződésben nem részletezett - feltétel megteremtése Megbízott feladata.
15. Megbízott rendelési idejét köteles a városban praxisjoggal rendelkező többi háziorvossal egyeztetni és összehangoltan kialakítani. Ezen rendelési idő megváltozását a Megbízónak köteles bejelenteni. A rendelési időt jelen szerződés függeléke tartalmazza.
16. A háziorvosi teendők ellátásához előírásra kerülő szakképzettség megszerzése saját költségen Megbízott kötelezettsége (az orvos és az asszisztencia esetében is). Megbízott a háziorvosi feladatokat az általa alkalmazott személy: Gyenes Anita (sz.:…, anyja neve:……...) ………………. szám alatti lakos közreműködésével látja el.
17. Amennyiben Megbízó módosítja a körzethatárokat, és ezzel a Megbízottat kár éri, úgy a Megbízó kártalanítási kötelezettséggel tartozik, melynek mértékét a felek a körzetből kikerült betegek és a praxis éves finanszírozása arányában állapítják meg. Az év közbeni változás esetére a változást megelőző naptári év éves finanszírozását veszik alapul a kártalanítás összegének számításánál.
18. Jelen szerződés határozott időre szól, 2025. szeptember 1-jén lép hatályba és 2031. augusztus 31-éig szól.
19. Jelen szerződést bármelyik szerződő fél 6 hónapos határidővel és indokolással felmondhatja, amennyiben a másik fél vállalt kötelezettségeit felróhatóan megszegi, hiányosan, késedelmesen vagy egyáltalán nem teljesíti. Megbízó jelen szerződést akkor is felmondhatja, ha Megbízott az önálló egészségügyi tevékenység végzésére való jogosultságát bármely okból elveszíti.

A szerződés közös megegyezéssel történő megszüntetésének külön feltétele nincs.

1. Szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy az egyeztetés eredménytelensége miatt a módosításra csak az írásos bejelentést követő 30 napon túl kerülhet sor.
2. A Megbízott tudomásul veszi, hogy a jelen Szerződés tartalma a vonatkozó jogszabályok előírásainak megfelelően nyilvános, ennek során figyelemmel kell lenni a személyes adatok védelmére vonatkozó jogszabályi előírásokra.
3. A Megbízott kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. b) pontja alapján átlátható szervezetnek minősül.
4. A Megbízott kijelenti, hogy a jelen Szerződés teljesítéséhez szükséges, a Praxistörvény szerinti praxisjogot és a tevékenysége folytatásához szükséges valamennyi hatósági engedélyt a jelen szerződés hatálybalépésének napjáig megszerzi és azt Megbízó részére bemutatja. A tevékenység folytatásához mindenkor szükséges hatósági engedélyek megszerzése, megújítása, illetve szerződések megkötése a Megbízott feladatát képezik.
5. Szerződő felek rögzítik, hogy jelen szerződés kizárólag csak akkor lép hatályba a 18.) pontban meghatározott időponttól, ha Megbízott az illetékes vármegyei kormányhivatal népegészségügyi feladatkörében eljáró járási hivatalától által kiadott működési engedéllyel rendelkezik.
6. Jelen szerződésben nem szabályozott kérdésekben az önálló orvosi tevékenységről szóló 2000. évi II. törvényben, az egészségügyi alapellátásról szóló 2015. évi CXXIII. törvényben, valamint a Polgári Törvénykönyv és más hatályos jogszabályokban foglalt rendelkezéseit kell alkalmazni.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

***Bátaszék, 2025. július***

 **Dr. Bozsolik Róbert Dr. Galambos Éva**

 polgármester háziorvos

 Bátaszék Város Önkormányzat EVANDI-MED Kft.

 Megbízó Megbízott

*függelék*

**R e n d e l é s i i d ő**

**Bátaszék**

Hétfő 8:00 órától 12:00 óráig,

Kedd 8:00 órától 12:00 óráig,

Szerda 12:00 órától 16:00 óráig,

Csütörtök 8:00 órától 12:00 óráig,

Péntek 8:00 órától 12:00 óráig,

1. melléklet

**IV. háziorvosi körzet ellátási területe**

**IV. KÖRZET**

* ARANY JÁNOS utca Páratlan 7-től 17-ig

 Páros 14-től 20-ig

* BABITS utca Teljes
* BAROSS utca Teljes
* BEZERÉDJ utca Páratlan 7-től 25-ig

 Páros 12-től 18-ig

* BONYHÁDI utca Páratlan 11-től 59-ig
* DIÓFA sor Teljes
* DOLINA utca Teljes
* DR. HERMANN E. utca Teljes
* GÁBOR utca Teljes
* GÁRDONYI utca Teljes
* HÁRSFA sor Teljes
* JÓZSEF ATTILA utca Páratlan 9-től 25-ig

 Páros 10-től 20-ig

* KÁLVÁRIA utca Teljes
* KÖLCSEY utca Teljes
* KÖVESDI utca Páratlan 9-től 15-ig

 Páros 14-től 106-ig

* LAJVÉR utca Páratlan 41-től 63-ig

 Páros 42-től 68-ig

* MALOM utca Teljes
* NYÁR utca Teljes
* OLIMPIA utca Teljes
* PACSIRTA utca Teljes
* PARK sétány Teljes
* PLATÁN sor Teljes
* SOMOGYI BÉLA utca Teljes
* SZENT GYÖRGY utca teljes
* SZENTHÁROMSÁG tér Teljes
* TÁNCSICS utca Teljes
* TAVASZ utca Teljes
* VASUTAS tér Teljes
1. melléklet

Az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet szerint a **háziorvosi ellátás tárgyi minimumfeltételei**:

|  |  |
| --- | --- |
| **Tárgyi feltételek:** |   |
| Helyiség |   |
| Felszerelések - több szolgáltató közös használatában is |   |
| Vizsgáló ágy/szék | X |
| Vizsgáló lámpa | X |
| Bútorzat | X |
| Hideg-meleg vizes orvosi csaptelep fertőtlenítési és kéztörlési lehetőséggel | X |
| Fűtés, világítás | X |
| Hűtőszekrény + min-max. hőmérő | X |
| Számítógép nyomtatóval és internet hozzáféréssel | X |
| Háziorvosi/házi gyermekorvosi szoftver | X |
| Telefon + mobiltelefon | X |
| Távkonzultáció nyújtására alkalmas telefon, mobiltelefon vagy számítógép széles sávú internetkapcsolattal | X |
| Eszközök |   |
| Vérnyomásmérő, vérnyomásmérő mandzsettasor (normál, extra) | X |
| Vérnyomásmérő mandzsettasor gyermek ellátáshoz (csecsemő és kisgyermek méret) |   |
| EKG (felnőtt és vegyes praxisban) hordozható | X |
| Oszcillométer vagy doppler (felnőtt és vegyes praxisban) | X |
| Vércukormérő | X |
| Fonendoszkóp | X |
| Reflexkalapács | X |
| Pupillavizsgáló lámpa | X |
| Hőmérő | X |
| Ollók | X |
| Sebészeti csipeszek | X |
| Gyomormosó szett | X |
| Beöntő készlet | X |
| Vesetál | X |
| Vizeletvizsgálati gyorsteszt | X |
| Vizeletgyűjtő edény | X |
| Személymérleg | X |
| Csecsemőmérleg |   |
| Mérőszalag | X |
| Magasságmérő | X |
| Nyelvlapocok | X |
| Bőrfertőtlenítő | X |
| Egyszerhasználatos fecskendők különböző méretben | X |
| Egyszerhasználatos injekciós tűk különböző méretben | X |
| Egyszerhasználatos perkután véna kanülök, szárnyastűk | X |
| Egyszerhasználatos vizelet katéterek különböző méretben | X |
| Különböző méretű steril és nem steril kötszerek | X |
| Egyszerhasználatos gumikesztyűk és gumiujjak | X |
| **További speciális tárgyi feltételek:** |   |
| Otoscop | X |
| Desmares-kanál | X |
| Színlátást vizsgáló könyv | X |
| Látásélesség vizsgáló tábla | X |
| Egyéb speciális eszközök, amelyek a sürgősségi ellátáshoz szükségesek |   |
| (sürgősségi táska felszerelése - lásd 4601 szakmakód alatt) |   |
| Szívó készülék (áram nélküli működéssel) | X |
| Egyszerhasználatos szívó katéterek különböző méretben | X |
| Lélegeztető ballon 1 felnőtt | X |
| Lélegeztető ballon 1 felnőtt/1 gyermek/1 csecsemő maszkkal |   |
| 3 féle méretű Guedel/Mayo tubus | X |
| Egyszerhasználatos infúziós szerelék + infúziós oldat + intravénás kanül | X |
| Izolációs takaró | X |
| Babyhaler/spacer (gyógyszer adagolására alkalmas inhalációs eszköz - felnőtt, gyermek, csecsemő) |   |

**Használatra átadott egyéb eszközök:**

1. BTL CardioPoint FLEXI-REST ECG
2. Asztali számítógép Windows 10 Pro 64
3. Nyomtató Epson Ecotank L3550